в член 2, точка 16 от Делегиран регламент (ЕС) [C(2019)11];
 28)„насекоми“ означава насекоми съгласно определението в член 2, точка 17 от Делегиран регламент (ЕС) [C(2019)11];
 29)„транспортно-хладилен кораб“ означава транспортно-хладилен кораб съгласно определението в член 2, точка 26 от Делегиран регламент (ЕС) [C(2019)11];
 30)„хладилен кораб“ означава хладилен кораб съгласно определението в точка 3.3 от приложение І към Регламент (ЕО) No 853/2004;
 31)„кораб фабрика“ означава кораб фабрика съгласно определението в точка 3.2 от приложение І към Регламент (ЕО) No 853/2004;
 32)„район за производство“ означава производствена зона съгласно определението в точка 2.5 от приложение І към Регламент (ЕО) No 853/2004;
 33)„център за експедиране“ означава център съгласно определението в точка 2.7 от приложение І към Регламент (ЕО) No 853/2004;
 34)„механично отделено месо“ означава механично отделено месо съгласно определението в точка 1.14 от приложение I към Регламент (ЕО) No 853/2004;
 35)„предприятие за обработка на дивеч“ означава обект за обработка на дивеч съгласно определението в точка 1.18 от приложение І към Регламент (ЕО) No 853/2004;
 36)„транжорна“ означава предприятие за разфасовка на месо съгласно определението в точка 1.17 от приложение І към Регламент (ЕО) No 853/2004;
 37)„дивеч, отглеждан в стопанства“ означава дивеч, отглеждан в стопанства, съгласно определението в точка 1.6 от приложение І към Регламент (ЕО) No 853/2004;
 Член 3
 Изисквания за образците на официалните сертификати, които не се подават в системата IMSOC
 Образците на официалните сертификати за животни, продукти от животински произход, съставни продукти, зародишни продукти, странични животински продукти, кълнове и семена, предназначени за производство на кълнове, с произход от трети държави или региони от тях, които се изискват съгласно законодателството на Съюза за въвеждане в Съюза и които не се подават в системата IMSOC, отговарят на следните изисквания:
 1)Заедно с подписа на сертифициращия служител върху сертификата се полага и официален печат. Цветът на подписа е различен от цвета на печатния текст. Това изискване се прилага и за печатите, които не са сухи печати или с воден знак.
 2)Когато образецът на сертификата съдържа изрази, които не са приложими, те се зачеркват, като сертифициращият служител полага инициалите си и ги подпечатва, или те напълно се заличават от сертификата.
 3)Сертификатът се състои от:
 a)един лист; или
 б)няколко листа, като в този случай всички листове са неделими и съставляват едно неразделно цяло; или
 в)няколко последователни страници, номерирани по начин, който указва номера на дадена страница от общия брой страници.
 4)Когато сертификатът се състои от няколко последователни страници, на всяка страница се посочва уникалният код, посочен в член 89, параграф 1, буква а) от Регламент (ЕС) 2017/625, и има подпис на сертифициращия служител и официален печат.
 5)Сертификатът се издава преди пратката, за която се отнася, вече да е извън контрола на компетентните органи на третата държава, която издава сертификата.
 Член 4
 Изисквания за образците на официалните сертификати, които се подават в системата IMSOC
 1.Образците на официалните сертификати за въвеждане в Съюза на животни, продукти от животински произход, съставни продукти, зародишни продукти и странични животински продукти с произход от трети държави или региони от тях, подавани в системата IMSOC, следват образеца на официален сертификат, установен в приложение I.
 2.Част II от